Granitopi tootevalikus on nii graniit, marmor, kvartskivi, kvartsiit, keraamika, paekivi kui ka terratso, mis on samuti kunstkivi nagu kvarts, aga valmistamise tehnoloogia poolest mõnevõrra erinev. Kui kvartskivi valmistamisel pressitakse looduslikest materjalidest segu umbes 100-tonnise surve all plaatideks, siis terratso sisaldab suuremaid looduskivitükke, mis koos tsemendi või vaigulisandiga n-ö küpseb kandilises konteineris, kus matkitakse looduslikke protsesse.